Suksessen gjorde at Australia også fikk delta i 2017, og landet har siden blitt en fast deltaker i konkurransen. Frem til 2019 vurderte imidlertid EBU fra år til år om Australia skulle få delta. I 2019 sikret SBS seg en avtale som gir landet fast plass i konkurransen til 2023. Samme år arrangerte også Australia for første gang en nasjonal finale, "Eurovision – Australia Decides", til å velge ut landets bidrag.